b'\n_START_ARTICLE_\nRolls-Royce Merlin\n_START_PARAGRAPH_\nRolls-Royce Merlin (sprva Private Venture PV-12) je bil britanski 12-valjni, 27-litrski, teko\xc4\x8dinsko hlajen V-motor (oz. V12), ki se je uporabljal v letalih v 2. svetovni vojni. Neuspe\xc5\xa1ne motorje R-R Goshawk, Peregrine in Vulture je nadomestil Merlin. Bil je eden izmed najbolj uspe\xc5\xa1nih in vplivnih batnih letalskih motorjev vseh \xc4\x8dasov, zgradili so okrog 150 tiso\xc4\x8d primerkov. _NEWLINE_Uporabljal se je v lovcih Supermarine Spitfire ter Hawker Hurricane in v bombnikih Avro Lancaster, Handley Page Halifax in de Havilland Mosquito, po vojni pa tudi v potni\xc5\xa1kih in transportnih letalih.  _NEWLINE_Snovanje in razvoj PV-12, pozneje imenovanega Merlin, je vodil Arthur John Rowledge, ki je bil odgovoren tudi za motor R-R R(acing) zmagovalnega Supermarina S.6B v tekmah za Schneiderjev pokal. R motor je pozneje slu\xc5\xbeil tudi kot osnutek za Griffona (imela sta enako delovno prostornino - 37 litrov).q    _NEWLINE_V ZDA je firma Packard za lovce North American P-51 Mustang pod imenom Packard V-1650 izdelovala Merline po Rolls-Roycevi licenci. Vpetje motorja Packard je bilo druga\xc4\x8dno kot pri Spitfirih in ostalih angle\xc5\xa1kih letalih. Mustang je dosegel svoj sloves daljinskih spremljevalnih lovcev \xc5\xa1ele po vgradnji Rolls-Royce / Packard Merlina.'